stanford-oval/wikipedia huggingface dataset:
צבע
הביולוגיה של ראיית הצבע > אבולוציה

ראיית הצבעים של בעלי חיים ממינים שונים, שונה זו מזו. הרגישות לתחומים שונים של אורכי גל תואמת את צורכי הישרדותו של הפרט. ראיית צבע חשובה לבעלי חיים ממגוון סיבות:
סיוע בניווט: הבדל הצבע מסייע להבדיל מרחוק בין גוף מים (נראה מרחוק ככחול), בין אזור עתיר צמחייה (ירוק) ובין קרקע חשופה (ספקטרום של צהוב וחום בהתאם לסוג הקרקע).
מציאת מזון, זיהויו והערכת איכותו. למשל, ראיית צבע מאפשרת להבדיל בין סוגים שונים של פירות ופרחים, בין מזון טרי ושאינו טרי או לזהות טרף.
תקשורת: במינים רבים צבעם של פרטים שטרם בגרו מינית יש צבע אחר מזה של הבוגרים, במיוחד מזה של בוגרים בעונת החיזור או בעת ייחום.
אולם, לראיית צבע יש גם חסרונות. ככל שראיית הצבע מפותחת יותר חדות התמונה עלולה לרדת. על כן נמצא יכולת ראיית צבעים מפותחת יותר ככל שהאורגניזם תלוי יותר בראיית צבעים. למרבית העופות יש ראיית צבע מפותחת יותר מזו של מרבית היונקים. זאת משום שעופות, ככלל, צריכים לנווט יותר מיונקים וגם מסתמכים פחות על חוש הריח שלהם. לחיות ליליות יש ראיית צבעים מפותחת פחות מזו של חיות פעילות יום ולחיות המצויות במים עמוקים או עכורים יש ראיית צבע מפותחת פחות מזו של החיות המצויות במים רדודים או צלולים, או שמצויות על היבשה.
במהלך האבולוציה כל סוגי המדוכים נוצרו מסוג מדוך בודד, כאשר השלב הראשון בתהליך זה היה הכפלה של מיקום הגן הבודד, שקודד לחלבון קולט האור, של סוג המדוך הבודד, לשני מיקומים של גנים זהים. בהמשך היה באחד העותקים שוני קל שהפך אותו לרגיש לאור באורך גל שונה במעט מזה של העותק השני. בהמשך תאי מדוך שונים ביטאו כל אחד רק את אחד הגנים לחלבון קולט האור וכך נוצרו שני סוגי מדוכים.
האבולוציה של ראיית הצבע ביונקים ובעופות מכילה גם הליכים של צמצום מספר המדוכים ואפילו תהליכים של צמצום והרחבה לסירוגין. דוגמאות: כלל היונקים והעופות אינם רואים על-סגול משום שאיבדו יכולת זו והמינים הבודדים מהם שכן רואים קטע ספקטרום זה, רכשו יכולת זו מחדש; במהלך האבולוציה של היונקים ירד מספר סוגי המדוכים מארבעה לשניים ובהמשך אצל חלק מהסדרות הוא עלה חזרה לשלושה. אצל רוב סדרות היונקים נשארו שני סוגי מדוכים אולם ישנן סדרות בהן הוא ירד לאחד.
שילובי צבעים

נהוג להשתמש בביטוי שחור על גבי לבן במשמעות "הברור ביותר". מקור הביטוי הוא דף לבן שעליו מודפסות אותיות שחורות. אין זה באמת הצירוף הברור ביותר – הבחירה של צבע הנייר והדיו בעיתונים לא נעשתה לאחר מחקר למציאת הניגודיות (קונטרסט) המיטבית, אלא מתוך התפתחות היסטורית. מניסויים שנעשו[דרוש מקור] מתברר שהצירופים הקריאים יותר הם דווקא לפי הסדר הבא (בסדר קריאות יורד):


1. שחור על גבי צהוב

2. ירוק על גבי לבן

3. אדום על גבי לבן

4. כחול על גבי לבן

5. לבן על גבי כחול

6. שחור על גבי לבן
ערבוב צבעים

בשל העובדה שלאדם יש שלושה סוגי מדוכים (ראו סעיף הפיזיולוגיה), ניתן להפיק ערבובי צבעים שונים שנראים לאדם כמו רוב הצבעים הקיימים בטבע בעזרת שלושת צבעי היסוד, לבן ושחור.
דוגמאות לערבובי צבעים אלו מתוארות בגלגל הצבעים. גלגל הצבעים הוא ייצוג מופשט של גוני הצבע השונים הנתפשים על ידי עין אנושית, על פני מעגל.
ראו גם

גלגל הצבעים
לוח צבעים (פלטה)
ייצוג צבע במחשב
עיוורון צבעים
תכלת וארגמן בעולם העתיק
צבעי המקרא
צבעוניות מבנית
מדד מונסל
כרומופור
הערות שוליים

↑  Brain Behav Evol. 2007;70(2):90-104. Epub 2005 May 18. Cone photoreceptor diversity in the retinas of fruit bats (megachiroptera). Müller B, Goodman SM, Peichl L.
↑  Wilkie, Susan E.; Vissers, Peter M. A. M.; Das, Debipriya; Degrip, Willem J.; Bowmaker, James K.; Hunt, David M. (1998). "The molecular basis for UV vision in birds: spectral characteristics, cDNA sequence and retinal localization of the UV-sensitive visual pigment of the budgerigar (Melopsittacus undulatus)" (PDF). Biochemical Journal. 330: 541–47. PMID 9461554.
↑  Invest Ophthalmol Vis Sci. 2010 Mar 10. Variable retinal phenotypes caused by mutations in the X-linked photopigment gene array. Mizrahi-Meissonnier L, Merin S, Banin E, Sharon D.
↑  בעיניהם של בעלי החיים, המרכז לטכנולוגיה חינוכית
↑  Philos Trans R Soc Lond B Biol Sci. 2009 Oct 12;364(1531):2957-67. Evolution of colour vision in mammals. Jacobs GH.
↑  Ellen J. Gerl, Molly R. Morris, The Causes and Consequences of Color Vision, Evolution: Education and Outreach 1, 2008-10, עמ' 476–486 doi: 10.1007/s12052-008-0088-x
↑  Vision Res. 2008 Sep;48(20):2042-51. Epub 2008 Jul 29. A review of the evolution of animal colour vision and visual communication signals. Osorio D, Vorobyev M.
↑  Philos Trans R Soc Lond B Biol Sci. 2009 Oct 12;364(1531):2925-40. The evolution of early vertebrate photoreceptors. Collin SP, Davies WL, Hart NS, Hunt DM.
↑  Mol Biol (Mosk). 2009 Sep-Oct;43(5):759-71. The origin of novel proteins by gene duplication: what is common in evolution of the color-sensitive pigment proteins and translation termination factors Zhuravleva GA, Inge-Vechtomov SG.
↑  Philos Trans R Soc Lond B Biol Sci. 2009 Oct 12;364(1531):2941-55. Evolution and spectral tuning of visual pigments in birds and mammals. Hunt DM, Carvalho LS, Cowing JA, Davies WL.
| צבעים וייצוגם במחשב |
| --- | --- | --- |
| גוני אפור | לבן • כסף • אפור • שחור |  |
| צבעי היסוד ב-RGB | אדום • ירוק • כחול |  |
| צבעים שניוניים | ציאן • צהוב • מג'נטה |  |
| צבעים שלישוניים | כתום • תרוג • ירוק אביב • תכלת • סגול • ורוד שושנה |  |
| פיגמנטי צביעה | אוכרה • ספיה • כחול פרוסי • וירידיאן • אולטראמרין |  |
| שונות | אינדיגו • ענבר • חום • זהב • נחושת • ארגמן • ורוד • שני • בורדו • בורגונדי • בז' • חאקי • טורקיז • ערמון • פנטון 448c • קרדינל • כתום בטיחותי • ירוק זית |  |
| --- | --- |
בקרת זהויות :  NLI: 987007284735905171  BnF: cb119591110 (data)  GND: 4016443-3  LCCN: sh85028700  LNB: 000065721  NDL: 00564223  NKC: ph118772 
איור: הגורמים בהם תלויה ראיית הצבע: מקור האור, העצם הנראה, העין ומערכת העצבים
מפת הצבעים של CIE. המספרים בהיקף הפרסה מראים את המיקום של מקור מונוכרומטי בעל אורך הגל המתאים בננומטרים. המשולש מייצג את תחום הצבעים שניתן ליצור במקור אור מסוים, למשל צג, מבין סך הצבעים האפשריים (שהם הפרסה המלאה). הנקודה D65 מייצגת מקור אור סטנדרטי של "אור יום תקני", בעל טמפרטורת צבע של 6,500 מעלות קלווין.
לשני העיגולים בתמונה אותו צבע אובייקטיבי, אך הצבע הסובייקטיבי שונה בשל הקשר שונה שמעובד במוח. הדבר נכון גם לגבי הריבועים מסביבם
ארה כחולה-צהובה, חלק מהעופות, כגון טווסים ותוכאים, הם בעלי חיים צבעוניים ביותר
גלגל צבעים המכיל צבעי יסוד, צבעים משניים וצבעים שלישוניים.
דביר אדרי

| --- | --- |

דביר אדרי
 השתייכות:   צבא הגנה לישראל
 דרגה:    אלוף-משנה
 תפקידים בשירות
  מפקד גדוד 53   מפקד גדוד 195   מפקד חטיבה 14   מפקד חטיבה 460
 פעולות ומבצעים
   מלחמת לבנון השנייה  מבצע עופרת יצוקה  מבצע עמוד ענן  מבצע שובו אחים    מבצע צוק איתן  מלחמת חרבות ברזל
דביר (דוד) אדרי (נולד ב-1979) הוא קצין בצה"ל בדרגת אלוף-משנה המשמש מפקד חטיבה 460. קודם לכן שימש כרמ"ח תכנון של זרוע היבשה וכמפקד חטיבה 14.
ביוגרפיה

אדרי עשה את לימודי התיכון בפנימייה הצבאית לפיקוד שליד בית הספר הריאלי בחיפה וסיים את לימודיו בשנת 1997. התגייס לצה"ל ושובץ בחיל השריון. עבר הכשרה כלוחם, קורס מפקדי טנקים וקורס קציני שריון. לאחר הקורס שימש מפקד מחלקה. לאחר מכן מונה למפקד פלוגת קמ"ט ל'. בהמשך מונה למפקד גדוד 53 והוביל את הגדוד בין היתר במהלך מבצע צוק איתן. לאחר מכן מונה למפקד גדוד 195 בחטיבה 460 וכיהן בתפקיד עד 2016. בשנים 2019–2021 היה מפקד חטיבה 14.
עם סיום תפקידו בחטיבה 14 נכנס לתפקיד רמ"ח התכנון של זרוע היבשה.
ב-3 במאי 2023 החל לפקד על חטיבה 460. אל"ם אדרי פיקד על חטיבה 460 עת החלה מלחמת חרבות ברזל, והוא הוביל אותה עד כה בשלושה סבבי לחימה ברצועת עזה.
ב 22 בנובמבר 2024 פורסם כי ימונה למפקד מערך הגנת הגבולות ויועלה לדרגת תת-אלוף.
הערות שוליים

↑  דביר (דוד) אדרי, באתר "בהשקט ובבטחה".
↑   רשימת המפקדים החדשים בצה"ל, באתר צה"ל, 22 בנובמבר 2024
ערך זה הוא קצרמרבנושא קציני צה"ל. אתם מוזמנים לתרום לוויקיפדיה ו.
ויטמין A

המבנה הכימי של ויטמין A
ויטמין A הוא ויטמין כוהלי, הנמצא בצורת כמה תרכובות אורגניות ליפופיליות ובלתי רוויות, ביניהן: רטינול, רטינל, וכמה קרוטנואידים הפועלים כפרו-ויטמינים A (שהחשוב ביניהם הוא הבטא-קרוטן).
הוויטמין A חיוני לתפקודו התקין של הגוף ומשפיע על ראיית לילה ומערכת הראייה, על תפקוד מערכת החיסון, על תפקוד העור והרקמות הריריות המצפות את מערכת העיכול ומערכת השתן, על תפקוד מערכת הרבייה ועל תהליכי הגדילה של הגוף. מחקרים שנעשו על עכברים מצאו גם השפעה טובה של ויטמין A על אזורים במוח האחראים על למידה וזיכרון.
מומלץ לא לקחת יותר מ-9,126 גרם בלי הפסקה של שלושה חודשים עד חצי שנה
מקורות לוויטמין A

ויטמין A יכול להגיע מהחי או מהצומח והוא נמצא בירקות ופירות המכילים בטא-קרוטן - אשר הופך בגוף לוויטמין A (בטא-קרוטן מקנה צבע כתום והוא נמצא בירקות ופירות כמו גזר, בטטה, משמש, מנגו, אפרסמון או מלון, אך גם בירקות ירוקים כמו כרוב או תרד), וכן בכבד (המקור העשיר ביותר), דגים, חמאה ומוצרי חלב, ביצים ועוד.
כמות מותרת לצריכה והגבלות רפואיות

הכמות המרבית המומלצת לצריכה היא 3 מיליגרם רֵטִינוֹל ליממה (אין הגבלה על צריכת בטא-קרוטן). כמות הגדולה פי 10 מהמנה היומית המומלצת יכולה לגרום להרעלה שמתבטאת בכאבי ראש, בחילה, טשטוש.
ויטמין A הוא חומר טרטוגני, לכן אסור לנשים בהריון לקחת ממנו כמות עודפת, שמא תגרם פגיעה בהתפתחות העובר.
היסטוריה

תהליך גילויו של ויטמין A נמשך כ-130 שנה. בשנת 1816 הפיזיולוג הצרפתי פרנסואה מז'נדי ערך ניסויים באמצעות יצירת חסכים תזונתיים אצל כלבים. כלבים שאכלו למשך שבועות אחדים רק מים וסוכר או גומי ערבי או דברי מזון אחרים שלא כללו חנקן לקו בכיבים בקרנית, איבדו משקל ורבים מהם מתו (תמונה קלינית זו דמתה למה שנודע מאוחר יותר כתסמונת חוסר הוויטמין A אצל בני אדם). הוא ייחס זאת לחסך בחלבונים.
מאוחר יותר חוקרים כמו באד, ליבינגסטון, פון הובנט, ביטו, מורי, אישיהארה, גילו כי בני אדם שאכלו תזונה לקויה, שבימינו מזהים אותה כחסרת ויטמין A, נפגעו בקרנית ובראייה הלילית. בימי מלחמת העולם הראשונה חקר בלוך תוכניות תזונה שונות אצל ילדים דנים שסבלו מתזונה לקויה וגילה כי דיאטות שכללו חלב מלא, חמאה, ושמן מכבד דגי קוד כללו חומר מסיס בשומן שמונע קסרופתלמיה (xerophtalmia "יובש בעין").
בשנות ה-80 של המאה ה-19 גילה ניקולאי לונין שחומר בלתי מזוהה בחלב הוא חיוני לגדילת התינוקות. ב-1891 קארל סוצין מאוניברסיטת דורפט (כיום טארטו) הוכיח שקיים חומר לא ידוע בחלמון של הביצה שהוא חיוני לחיים. הוא שיער כי חומר זה הוא דמוי-שומן.
בשנת 1911 החוקר הגרמני וילהלם סטפ יצר מקמח וחלב בצק שכלל תערובת שהוא כינה אותה "לחם חלב". מזון זה עזר לגדילת העכברים. אחרי שבעזרת אלכוהול ואתר הוצא השומן מ"לחם החלב", תוך שלושה שבועות העכברים שניזונו מהבצק נטול השומן מתו. אם "לחם החלב" הוצא ואחר כך נוסף מחדש למזון, העכברים שרדו באופן נורמלי. מכאן הסיק סטפ שקיים חומר מסיס בשומן שהוא חיוני לחיים. הוא הסיק כי "חומרים שומניים מסוימים הנמצאים בחלב, והנמסים באלכוהול-אתר- הם חיוניים להישרדות העכברים".
בשנת 1912 מצא פרדריק גואולנד הופקינס שעכברים צעירים אינם גדלים היטב אם ניזונים רק ממנה בסיסית של חלבון, שמרים, סוכר קנה, שומן ומינרלים. רק הוספת כמות קטנה של חלב לאותו מזון אפשרה גדילה נורמלית. יש בחלב, הסיק הופקינס "גורמי מזון נלווים" (accessory food factors) במינון קטן להפליא, האחראיים להשפעה זו. את הגורמים האלה כינה קזימיר פונק "ויטמינים".
ב-1913 שיער אישיהארה כי "חומר שומני" בדם הוא הכרחי בסינתזת הרודופסין ובהיווצרות השכבה השטחית של הקרנית וסבר שחוסר בחומר זה גורם לעוורון הלילה ולקראטומלציה.
בשנת 1913 הוכיחו אלמר מקקולום ומרגריט דייוויס מאוניברסיטת ויסקונסין וכמעט בו זמנית, תומאס אוסבורן ולפאייט מנדל מאוניברסיטת ייל, שלא לכל השומנים יש אותו הערך תזונתי. חמאה וחלמון של ביצה שווים יותר משומן בעל חיים ושמן זית בתמיכת הגדילה והישרדותם של עכברים.
בשנת 1918 "גורם המזון הנלווה התומך גדילה" כונה "הגורם המסיס בשומן A" ובשנת 1920 "ויטמין A".
בשנת 1932 תיאר פאול קארר מציריך, את המבנה הכימי של הוויטמין A. בשנת 1937 הרי הולמס ורות קורבט הצליחו לבודד ולגבש אותו. בהמשך, ב-1946 החוקרים דוד אדריאן ואן דורפ ויוזף פרדיננד ארנס וב-1947 אוטו אזלר ועמיתיו פיתחו שיטות לסינתזת הוויטמין. בעשורים הבאים נחקר תפקיד הוויטמין A במערכת החיסון ובהישרדות הילדים.
ראו גם

מחסור בוויטמין A
רודופסין
אקנה
טיפול בקמטים
פאול קארר – כימאי שווייצרי, חתן פרס נובל לכימיה לשנת 1937 (במשותף עם הכימאי הבריטי וולטר הוורת'), "על עבודתו על קרוטנואידים, פלאבינים והוויטמינים A ו-B2".
אלפרד סומר – רופא עיניים ואפידמיולוג אמריקאי, אשר מחקריו הובילו להבנת חשיבותו הבריאותית של ויטמין A עבור בני אדם.
לקריאה נוספת

R.D.Semba - , Ann.Nutr Metab.2012 61 (3) :192-8, doi:10.1159/00034343124, Epub - S.Kager AG, Basel 2012 26 November
הערות שוליים

↑  Significance of vitamin A to brain function, behavior and learning, ncbi
1 2  2012 ,"R.D.Semba in "100 years of vitamins
| ויטמינים |
| --- | --- | --- |
| ויטמינים מסיסים במים | ויטמין B1 (תיאמין) • ויטמין B2 (ריבופלאבין) • ויטמין B3 (ניאצין, ניקוטינאמיד) • ויטמין B5 (חומצה פנטוטנית) • ויטמין B6 (פירידוקסין, פירידוקסאמין) • ויטמין B7 (ביוטין) • ויטמין B9 (חומצה פולית) • ויטמין B12 (אדנוסילקובלמין, הידרוקסיקובלמין, מתילקובלמין, ציאנוקובלמין) • ויטמין C (חומצה אסקורבית) |  |
| ויטמינים מסיסים בשמן | ויטמין A • ויטמין D • ויטמין E (טוקופרול) • ויטמין K |  |
| --- | --- |
בקרת זהויות :  NLI: 987007543711105171  LCCN: sh85143952  LNB: 000124337  NDL: 00576536  NKC: ph127115 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
הנעדר

ערך זה עוסק במיני-סדרת מתח-דרמה בריטית. אם התכוונתם לרומן מאת פרנץ קפקא, שנודע גם בשם "אמריקה", ראו .
| --- | --- |

 סוגה:  סדרת דרמה
 יוצרים:  הארי ויליאמס ג'ק ויליאמס
 כותבים:  הארי ויליאמס ג'ק ויליאמס
 בימוי:  טום שנקלנד (אנ') (עונה ראשונה) בן צ'נן (עונה שנייה)
 שחקנים:  ג'יימס נסביט פרנסס או'קונור קן סטוט ג'ייסון פלמינג צ'קי קריו דייוויד מוריסי קילי הוז רוג'ר אלאם לורה פרייז'ר
 פרסים:  פרס נימפת הזהב למיני סדרה הטובה ביותר 
 ארץ מקור:  הממלכה המאוחדת
 שפות:  אנגלית 
 מספר עונות:  2
 מספר פרקים:  16
 תוכנית המשך:  בפטיסט 
 הפקה
 הפצה:  All3Media, הולו 
 מוזיקה:  Dominik Scherrer 
 אורך פרק:  60 דק' 
 שידור
 רשת שידור:  BBC One Starz
 תקופת שידור מקורית:  28 באוקטובר 2014 – 30 בנובמבר 2016 
 קישורים חיצוניים
 אתר הסדרה
 דף התוכנית ב-IMDb
 
הנעדר (באנגלית: The Missing) היא מיני-סדרת מתח-דרמה בריטית מבית היוצר של ה-BBC שנכתבה על ידי האחים הארי וג'אק וילאמס, ובוימה על ידי טום שנקלד. הסדרה מכילה שמונה פרקים ועוקבת אחר טוני יוז, גבר אשר מאבד תקווה לאחר חטיפת בנו אוליבר, במהלך חופשה משפחתית בצרפת. יוז נהפך לגבר אובססיבי אשר לא מסוגל להשלים עם היעלמות בנו, ומעביר שנים בחיפוש אחריו. הסיפור מבוסס, ככל הנראה, על המקרה של הילדה מדלן מקאן הבריטית, שב-2007 נעלמה במהלך חופשה עם הוריה בפורטוגל כאשר הייתה בת שלוש. ב-2014, שבע שנים אחרי שנעלמה, סברו כי הופיע רמז חדש להיעלמותה, והמשטרה בפורטוגל חידשה לפיו את החיפושים אחריה. הסדרה זכתה לשבחים רבים וקיבלה שתי מועמדויות בפרס גלובוס הזהב - למיני סדרה והשחקנית הראשית (א'וקונור) הטובים ביותר.
העונה השנייה של הסדרה נקראה בעברית "הנעדרת". היא מתרחשת בגרמניה, ועוסקת בילדה שנחטפה. הסדרה שודרה בערוץ BBC One החל מ-12 באוקטובר 2016. השחקן צ'קי קריו חוזר ומגלם את ז'וליין באטיסט, ולצדו מככבים דייוויד מוריסי וקילי הוז בתפקידי הורי הילדה, אליס.
עלילה

העלילה מגוללת את סיפורו של טוני יוז (ג'יימס נסביט), שנסע יחד עם משפחתו הבריטית בשנת 2006 לנופש בצפון צרפת. ביום הראשון לחופשתם רכבם מתקלקל והם נאלצים לבלות את הלילה הראשון בעיירה קטנה הנקראת "שאלון דה בואה" במלון קטנטן בשם "עדן". בעודם ממתינים שרכבם יתוקן, אוליבר מבקש מאביו ללכת לבריכה, תחילה טוני מסביר לו שכבר מאוחר ומבטיח שייקח אותו ביום שלמחרת, אך כאשר אוליבר מתעקש, טוני נכנע ושניהם הולכים יחד לבריכה. אמילי (פרנסס או'קונור), אימו של אוליבר, מחליטה שלא להתלוות אליהם וחוזרת למלון. כשירד הערב והגיע הזמן ללכת, טוני לוקח את אוליבר לבר הסמוך, שהיה באותה עת הומה אדם בשל הגמר הגדול של משחקי המונדיאל שהתרחש באותו היום, כאשר בעיצומו של המשחק צרפת מבקיעה גול ניצחון והאנשים מסביב חוגגים בקול גדול. תוך כדי חגיגות הניצחון, טוני מבחין כי אוליבר נעלם בין ההמון הצוהל, הוא יוצא מחוץ לבר לחפש את בנו אך ללא הצלחה. לאחר שהבין כי הוא לא מוצא את אוליבר, הודיע לאשתו אמילי ויחד פנו למשטרה. טוני ואמילי נהפכו לאנשים הידועים ביותר בצרפת באותה תקופה, צוותי החקירה של צרפת יחד עם בלשים מטעם האינטרפול עבדו וחקרו את ההיעלמות של אוליבר אך נתקלו במבוי סתום והתיק נסגר.
העלילה נמשכת באופן לא ליניארי בשנת 2014, כ-8 שנים לאחר היעלמותו של אוליבר. טוני, שחש אחריות מלאה על היעלמות בנו, מחליט לא לוותר ולשוב ולחפש את אוליבר, כאשר בידו רמז שיכול לתת קצה חוט לגבי גורל בנו. טוני חוזר ל"שאלון דה בואה" ומתחיל בחיפושים באופן עצמאי. טוני נראה כאדם שאינו בר דעת, מפחיד את העוברים ושבים ונראה כי יצא מכליו.
במהלך 8 השנים שחלפו, נוצרו משקעים רבים ביחסיהם של טוני ואמילי והשניים התגרשו. אמילי החליטה להמשיך בחייה, בעוד שטוני חש שהוא אינו מסוגל ונשאר אובססיבי לגבי גורל בנו. בהמשך, אמילי נכנסת למערכת יחסים עם מארק וולש (ג'ייסון פלמינג), בלש מטעם האינטרפול שעזר בשנת 2006 בחקירת היעלמותו של אוליבר.
ג'וליאן בפטיסט (צ'קי קריו), המפקח הבכיר שעמד בראש חקירת היעלמותו של אוליבר, שומע כי טוני חזר לחפש את בנו ומחליט לחבור אליו. בזכות קשריו של ג'וליאן, מצליחים טוני וג'וליאן לפתוח מחדש את תיק החקירה ללא עזרה ממשטרת צרפת ובאופן דיסקרטי - לבקשת ראש העיירה.
במהלך חקירתם, מגלים ג'וליאן וטוני פרטים מזעזעים שאט אט מכוונים אותם למה שאירע באותו ערב בו נעלם אוליבר.
משתתפים > עונה ראשונה

ג'יימס נסביט - מגלם את דמותו של טוני יוז; אבא של הילד הנעדר אוליבר יוז. טוני מרגיש אחריות טוטאלית על היעלמות בנו, וחייו הופכים למסע חיפושים בלתי פוסק.
פרנסס או'קונור - מגלמת את דמותה של אמילי יוז; אמא של אוליבר ואשתו של טוני ב-2006. אמילי שבורה בעקבות היעלמות בנה, דבר הפוגע במערכת היחסים שלה עם טוני וגורם לה להתחיל מערכת יחסים עם הבלש מארק וולש.
צ'קי קריו- מגלם את דמותו של ג'וליאן בפטיסט; הבלש הראשי בתיק ההיעלמות של אוליבר, אשר מצטרף לטוני בחיפוש המחודש אחר בנו כאשר בידם ראייה שיכולה להוביל לפתרון התעלומה.
ג'ייסון פלמינג - מגלם את דמותו של מארק וולש; הבלש אנגלי אשר שהה בעיירה שאלון דה בואה והצטרף לחקירת המקרה של אוליבר ובהמשך הופך לבן זוגה של אמילי.
ארשר עלי - מגלם את דמותו של מאליק סורי; עיתונאי אנגלי שמנסה לחשוף את הסיפור שעומד מאחורי היעלמותו של אוליבר ובכך לפרוץ לתודעה.
אוליבר האנט - מגלם את דמותו של אוליבר יוז; הילד שנעדר במהלך החופשה בצרפת ב-2006.
משתתפים > עונה שנייה

דייוויד מוריסי – קפטן סם ובסטר
קילי הוז – ג'מה ובסטר, אשתו של סם
צ'קי קריו – ג'וליאן בפטיסט
אנסטסיה היל – סיליה בפטיסט, אשתו של ג'וליאן
רוג'ר אלאם – בריגדיר אדריאן סטון
לורה פרייז'ר – איב סטון, בתו של אדריאן
אביגיל הרדינגהם – אליס ובסטר / סופי ג'ירו
דרק רידל – מייג'ור אדם גטריק
ליה ויליאמס – נדיה הרץ
בריאן בובל – לוטננט קולונל הנרי ריד
פרקים

| מס' הפרק | שם הפרק | תאריך עלייה לשידור |
| --- | --- | --- |
| 1 | "Eden" | 28.10.14 |
| 2 | "Pray for me" | 4.11.14 |
| 3 | "The missing" | 11.11.14 |
| 4 | "Going fishing" | 18.11.14 |
| 5 | "Molly" | 25.11.14 |
| 6 | "Concrete" | 2.12.14 |
| 7 | "Return to Eden" | 9.12.14 |
| 8 | "Till death" | 16.12.14 |
משפחה נרדפת

| --- | --- |

סמליל הסדרה
 סוגה:  סיטקום, קומדיית מצבים
 יוצרים:  רוברט פיקוק
 שחקנים:  Amber Montana  בריאנה יידי  בנג'מין פלורס ג'וניור  Ginifer King 
 ארץ מקור:  ארצות הברית 
 שפות:  אנגלית 
 מקום התרחשות:  ניו אורלינס 
 מספר עונות:  2 
 מספר פרקים:  48 
 הפקה
 מפיק:  מייק דיפנבאך, דיון קירשנר
 מפיקים בפועל:  רוברט פיקוק, בויס בוליארי, ג'יימי מקלפלין
 חברת הפקה:  ניקלודיאון 
 אתר צילומים:  הוליווד, קליפורניה
 צלמים:  ג'יימס וו. רובינסון
 טכניקת צילום:  מערך מרובה מצלמות 
 מוזיקה:  וויק אדם, ניק פיירון
 אורך פרק:  23 דק' 
 שידור
 רשת שידור:  ערוץ ניקלודיאון
 רשת שידור בישראל:  ערוץ ניקלודיאון ישראל
 תקופת שידור מקורית:  2013–2015
 תקופת שידור בישראל:  2013 – 2016
 קישורים חיצוניים
 דף התוכנית ב-IMDb
 
משפחה נרדפת (באנגלית: The Haunted Hathaways) היא תוכנית סיטקום אמריקאית ששודרה בערוץ ניקלודיאון בין השנים 2013–2015. התוכנית מספרת על שתי משפחות, משפחת את'ווי (בני אדם) ומשפחת פרסטון (רוחות רפאים) המוצאים את עצמם גרים באותו בית.
תקציר עלילה

התוכנית מתמקדת על שתי משפחות. את'ווי בני האדם ופרסטון רוחות הרפאים. משפחת את'ווי המתגוררת מעל המאפייה הלא כל כך מוצלחת של אמם. כביכול משפחה רגילה שעברה מניו יורק לניו אורלינס. במהלך הסדרה מתגלה כי בית משפחת את'ווי החדש רדוף רוחות רפאים. העלילה עוקבת בנוסף גם על משפחת פרסטון המגלים בבוקר אחד כי בני אדם גרים בחלקו התחתון והנטוש של ביתם. בזמן שמשפחת פרסטון חושבים על תוכנית איך להבריח אותם מביתם משפחת את'ווי פותחת מאפייה מתחת לביתם החדש. הרוחות אשר רדפו את הבית היו לא אחרים מאשר משפחת פרסטון משפחה טיפוסית של רוחות רפאים. כבר בפרק הראשון שתי המשפחות עוברות לגור ביחד. הבעיה היא שרק מי שגר בבית יכול לראות את הרוחות מה שהופך את החיים להרבה יותר מוזרים במיוחד שאף אחד לא יכול לדעת שמשפחת את'וויי גרה עם רוחות. ביחד הם נקלעים להמון סיטואציות מוזרות בניסיון להסתיר את משפחת הרוחות ולשדר שהכל רגיל.
דמויות > משפחת את'ווי

מישל את'ווי - אמם של טיילור ופרנקי, ידועה בתור אישה קצת משוגעת, בעלת מאפיית "עוגה בריבוע" שמה של המאפייה ניתן לה בגלל שכל העוגות היו מרובעות בתחילת עלילת הסדרה ורק בהמשך העלילה כל אחת נוצרה שונה ויחודית לה, בנוסף היא אם חד הורית שנוטה תמיד להתרגש ולהגזים ברוב הדברים.
טיילור את'ווי - האחות הבכורה, והדמות הראשית בסדרה, ידועה בתור החברה הכי טובה של מיילס ושל אמה (בעונה 1), אוהבת להעתמל [ככה הכירה את אמה ואת שאר חברותיה] ובנוסף לא אוהבת במיוחד את אחותה הקטנה שהכי מתקשה במשפחה להסתיר את העובדה שיש לה רוחות בבית.
פרנקי את'ווי - האחות הקטנה, ידועה בתור ילדה קצת פריקית שמאוד אוהבת לאסוף ראשים של בובות, בנוסף גם החברה הכי טובה של לואי, לא מתקשה בכלל עם ענייני הרוחות, לא אוהבת את אחותה הגדולה במיוחד.
דמויות > משפחת פרסטון

ריי פרסטון - אביהם של לואי ומיילס, מוזכר כרוח ברמה 10, אוהב מאוד לנגן בסקסופון, לאחרונה פיתח קריירה כמוזיקאי של ג'אז ונגן בסקסופון, לרוב נמצא עם מישל, מרחף מאוד באופיו.
מיילס פרסטון - האח הבכור, החבר הכי טוב של טיילור, מוזכר כרוח ברמה 5 במהלך העונה השנייה עולה לרמה 6. למיילס אף פעם לא אכפת איזה דרגה הוא העיקר כישוריו, ידוע אם בעיית גבולות בייחוד "נגד רדיפות".
לואי פרסטון - האח הקטן, מוזכר כרוח ברמה 1, במהלך העונה השנייה מצליח לעבור לרמה 2,ידוע כרוח כושלת שרוצה לרדוף אבל מאוד גרוע בזה, והחבר הכי טוב של פרנקי.
דמויות > דמויות משניות

אמה - חברה טובה של טיילור, לא חכמה במיוחד, ומאוד אוהבת התעמלות.
פנלופה - ילדה מהכיתה של פרנקי קצת משוגעת שמאוד אוהבת בובות מוזרות, ידועה בעיקר כאויבת של פרנקי.
מדו - החברה הכי טובה של טיילור, תמיד לחוצה ובאחד הפרקים מקל שתופס רוחות פוגע במיילס מה שנותן לה את היכולת לראות רוחות ואת משפחת פרסטון, בהמשך נהיית חברה טובה של מיילס.
סקוט - חבר של טיילור, ידוע בתור דביל, אוהב מאוד חיות מחמד.
מריבל - רוח רפאים, חברה של מיילס, אחראית אגודת ה"נגד רדיפות", בעונה השנייה עוברת לפנימייה.
שידורי מקור

| עונה | עונה | מספר פרקים | מספר פרקים | תאריך שידור מקורי> שידור ראשון | תאריך שידור מקורי> שידור אחרון |
| --- | --- | --- | --- | --- | --- |
|  | 1 | 26 | 26 | 13 ליולי 2013 | 31 למאי 2014 |
|  | 2 | 21 | 21 | 28 ליוני 2014 | 5 למרץ 2015 |
משה ליאון

ערך זה עוסק בראש העיר ירושלים. אם התכוונתם לאדם אחר בשם זה, ראו .
משה ליאון (נולד בכ"ו בתשרי ה'תשכ"ב, 6 באוקטובר 1961) הוא ראש עיריית ירושלים. כיהן כמנכ"ל משרד ראש הממשלה בין השנים 1997–1999 וכיו"ר רכבת ישראל. רואה חשבון במקצועו.
ביוגרפיה

ליאון נולד בשכונת פלורנטין שבדרום תל אביב, כבן למשפחת חזנים, השני מתוך שלושה אחים. אביו, שלום, הוא יוצא קהילת הספרדים שבסלוניקי, ממשפחת ליאון/די ליאון שגלתה מספרד בשנת רנ"ב לאימפריה העותמאנית, ואמו, חנה, ממוצא תימני ועלתה בצעירותה עם משפחתה מתימן. משפחת אביו עזבה את סלוניקי בשנת 1935 והשתקעה בירושלים. בילדותו עברו הוריו לגבעתיים מתוך רצון לשפר את איכות החינוך לילדיהם. אביו, שעבד במוסך, שימש גם כחזן בבית הכנסת "היכל משה" ליוצאי הבלקן בגבעתיים.
ליאון למד בבית הספר צייטלין בתל אביב. בעודו נער, התנדב לשמש פייטן וחזן בבית האבות הספרדי בשכונת קריית מטלון בימים הנוראים. כחזן צעיר, לקח חלק בהקלטת אלבום החזנות "מחזור סלוניקי", המושר בלאדינו ובעברית, ובו מיטב פיוטי הימים הנוראים של קהילה זאת של יהדות סלוניקי.
את שירותו בצה"ל עשה במקהלת הרבנות הצבאית.
ביוגרפיה > רואה חשבון

ליאון הוא בוגר אוניברסיטת בר-אילן בכלכלה וחשבונאות. את התמחותו עשה במשרדו של אביגדור יצחקי ובסופה, קיבל ב-1990 תעודת רואה חשבון. הוא מוסמך במשפטים מאוניברסיטת בר-אילן.
בשנת 1991 ייסד את המשרד יצחקי ושות', יחד עם אביגדור יצחקי ושני שותפים נוספים. בין לקוחותיו הייתה תנועת הליכוד, אותה ליווה בשיקום כלכלי לאחר ההפסד בבחירות לכנסת השלוש עשרה ב-1992. בתחילת 1996 שילם המשרד כופר מס בעקבות ראיות לעבירות מס בדיווח על הכנסות.
החל משנת 2000 שימש ליאון שותף-מנהל בפירמת רואי החשבון שהקים, "ליאון אורליצקי ושות'". תחת ניהולו, הפך המשרד לאחד מעשרת המשרדים הגדולים בארץ, על פי דירוג דן אנד ברדסטריט. בפברואר 2017 פרש מתפקידו כרואה חשבון ומשותפותו במשרד.
ביוגרפיה > מנכ"ל משרד ראש הממשלה

לאחר ניצחונם של הליכוד ובנימין נתניהו בבחירות לכנסת הארבע עשרה ולראשות הממשלה ב-1996, מונה ליאון למשנה למנכ"ל משרד ראש הממשלה וליועצו הכלכלי של נתניהו. בפברואר 1997 מונה למנהל לשכת ראש הממשלה, ובנובמבר אותה שנה החליף את אביגדור ליברמן כמנכ"ל משרד ראש הממשלה. בתקופת שירותו במשרד ראש הממשלה עסק בקידום הנושאים הכלכליים שעל סדר יומה של הממשלה, בהם נושא ההפרטה.
לאחר כהונתו כמנכ"ל משרד ראש הממשלה, נחקר, יחד עם שרה ובנימין נתניהו, ב"פרשת עמדי". על פי הפרסום של העיתונאי מרדכי גילת בידיעות אחרונות, ליאון ניסה להביא לפשרה בין בני הזוג נתניהו לקבלן ההובלות עמדי, שהסתיימה בתשלום של 50 אלף ש"ח במקום 480 אלף ש"ח. ליאון ספג ביקורת על התנהלותו והמשטרה הציעה להגיש נגדו כתב אישום בעבירות של ניסיון לקבלת דבר במרמה והפרת אמונים, אך פרקליט מחוז ירושלים משה לדור הציע לסגור את התיק. בספטמבר 2000 הודיע היועץ המשפטי לממשלה אליקים רובינשטיין על סגירת התיק נגד ליאון: "לכאורה היה מקום להעמדה לדין משמעתי, אך לא יהא זה מן המידה והעניין בשעה שנסגר התיק נגד בעלי הדבר העיקריים מר וגב' נתניהו, והבאנו בחשבון גם כי אינו מכהן עוד בשירות המדינה.